ডাঙ্গায় ঘুরে বেড়ানো প্রাগৈতিহাসিক শ্লথগুলোর আবির্ভাব হয়েছিল প্রায় ৩৫ মিলিয়ন বছর আগে। উত্তর, দক্ষিণ আর মধ্য আমেরিকা মহাদেশের প্রায় পুরোটা জুড়ে বেশ কয়েক প্রজাতির শ্লথ দেখতে পাওয়া যেত। তখনকার Megalonychidae গোত্রের কিছু শ্লথ এখনো টিকে আছে যেগুলোর আকার বড়সড় বিড়ালের মতো। কিন্তু শ্লথের অধিকাংশ প্রজাতিগুলোই ছিল দানবীয় আকারের। পরবর্তীতে গবেষকরা দেখতে পান, জেফারসনের কাছে যে শ্লথের যে অস্থিগুলো গিয়েছিল সেগুলো ছিল Megalonyx গণের অন্তর্ভুক্ত।